Rodalb

La rivereto Rodalb, ankaŭ nomata Rodalbe, estas apenaŭ 26 km longa orografie maldekstra alfluanto de la rivereto Schwarzbach en la germana federacia lando Rejnlando-Palatinato.

 Rivervojo 
La Rodalb fontas en la sudokcidenta Palatinata arbaro sude de la urbo Pirmasens apud la domgrupeto Rodalberhof en alteco de ĉ. 380 m . Unue ĝi fluas odorienten kaj pasas la komunumoj Lemberg kaj Ruppertsweiler. ekde tie ĝi turniĝas norden kaj sekvas la federacian straton B10 por 2 km. Ĝi pasas Münchweiler. En ties vilaĝparto Riegelbrunnerhof alfluas de dekstre la rojo Merzalbe. La rivereto Rodalb ŝanĝas denove sian direkton, ĉi foje al nordokcidento kaj trafluas la urbeton Rodalben. Ĉe la domgrupeto Biebermühle la Rodalb enfluas de maldekstre la rivereton Schwarzbach.

 Nomo 
La nomo de la rivereto ne estas tute klara. La keltoj de la La-Tène-epoko nomas per alb riverojn kaj rojojn. Por la silabo Rod aŭ Roth ekzistas du klarigprovoj: unue la ruĝa sablo ruĝa = rot en la germana) de la riverfluejo povas esti la nomdonanto. Due la nomo povas veni de “roden“ aŭ „rotten“, germane por senarbigi, ĉar la apudriveraj areoj estas ne plu arbaroj, sed herbejoj kaj agroj.

 Vidindaĵoj 
 Burgo Lemberg, konstruita ekde la jaro 1200, ekde 1689 ruino
 migropado laŭlonge de rokoj
 ursa kaverno, la plej granda natura kaverno en Palatinato
 Bruderfelsen, impona roko, signo de la urbeto Rodalben

 Referencoj 

Kategorio:Riveroj en Rejnlando-Palatinato